CELEX: 62007CA0017
Language: el
Date: 2008-02-28 00:00:00
Title: Υπόθεση C-17/07 P: Απόφαση του Δικαστηρίου (τρίτο τμήμα) της 28ης Φεβρουαρίου 2008 — Wineke Neirinck κατά Επιτροπής των Ευρωπαϊκών Κοινοτήτων (Αίτηση αναιρέσεως — Υπαλληλική υπόθεση — Έκτακτος υπάλληλος — Συμβασιούχος υπάλληλος — Γραφείο Υποδομής και Διοικητικής Υποστήριξης στις Βρυξέλλες (OIB) — Διαδικασία προσλήψεως — Απόρριψη υποψηφιότητας — Προσφυγή ακυρώσεως — Αγωγή αποζημιώσεως)

26.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 107/6
            
         Απόφαση του Δικαστηρίου (τρίτο τμήμα) της 28ης Φεβρουαρίου 2008 — Wineke Neirinck κατά Επιτροπής των Ευρωπαϊκών Κοινοτήτων
   (Υπόθεση C-17/07 P) (1)
   
   (Αίτηση αναιρέσεως - Υπαλληλική υπόθεση - Έκτακτος υπάλληλος - Συμβασιούχος υπάλληλος - Γραφείο Υποδομής και Διοικητικής Υποστήριξης στις Βρυξέλλες (OIB) - Διαδικασία προσλήψεως - Απόρριψη υποψηφιότητας - Προσφυγή ακυρώσεως - Αγωγή αποζημιώσεως)
   (2008/C 107/09)
   Γλώσσα διαδικασίας: η γαλλική
   Διάδικοι
   
      Αναιρεσείουσα: Wineke Neirinck (εκπρόσωποι: G. Vandersanden και L. Levi, δικηγόροι)
   
      Αντίδικος κατ' αναίρεση: Επιτροπή των Ευρωπαϊκών Κοινοτήτων (εκπρόσωποι: J. Currall και D. Martin)
   Αντικείμενο της υποθέσεως
   Αίτηση αναιρέσεως κατά της αποφάσεως του Πρωτοδικείου (δεύτερο τμήμα) της 14ης Νοεμβρίου 2006, T-494/04, Neirinck κατά Επιτροπής, με την οποία το Πρωτοδικείο απέρριψε την προσφυγή-αγωγή της νυν αναιρεσείουσας με αίτημα, αφενός, την ακύρωση των αποφάσεων της Επιτροπής σχετικά με την απόρριψη της υποψηφιότητάς της για τη θέση νομικού στον τομέα της κτιριακής πολιτικής στο πλαίσιο του Γραφείου Υποδομής και Διοικητικής Υποστήριξης στις Βρυξέλλες (ΟΙΒ) και τον διορισμό άλλου υποψηφίου στην εν λόγω θέση και, αφετέρου, την επιδίκαση αποζημιώσεως — Έννοια του εννόμου συμφέροντος — Υποχρέωση αιτιολογήσεως — Παραμόρφωση των αποδεικτικών στοιχείων — Κατάχρηση εξουσίας — Συμφέρον της υπηρεσίας και αρχές της αρωγής και της χρηστής διοικήσεως
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Ακυρώνει την απόφαση του Πρωτοδικείου των Ευρωπαϊκών Κοινοτήτων της 14ης Νοεμβρίου 2006, T-494/04, Neirinck κατά Επιτροπής, στο μέτρο που το Πρωτοδικείο απέρριψε τον λόγο ακυρώσεως που αντλείτο από την παράβαση της υποχρεώσεως αιτιολογήσεως από την οποία πάσχει η απόφαση της Επιτροπής των Ευρωπαϊκών Κοινοτήτων της 27ης Απριλίου 2004 με την οποία η W. Neirinck ενημερώθηκε για την αποτυχία της στην προφορική δοκιμασία της διαδικασίας προσλήψεως, ως συμβασιούχου υπαλλήλου, για τη θέση νομικού στον τομέα της κτιριακής πολιτικής στο πλαίσιο του Γραφείου Υποδομής και Διοικητικής Υποστήριξης στις Βρυξέλλες.
            
         
               2)
            
            
               Απορρίπτει την αίτηση αναιρέσεως κατά τα λοιπά.
            
         
               3)
            
            
               Ακυρώνει την απόφαση της Επιτροπής των Ευρωπαϊκών Κοινοτήτων της 27ης Απριλίου 2004, με την οποία η W. Neirinck ενημερώθηκε για την αποτυχία της στην προφορική δοκιμασία της διαδικασίας προσλήψεως, ως συμβασιούχου υπαλλήλου, για τη θέση νομικού στον τομέα της κτιριακής πολιτικής στο πλαίσιο του Γραφείου Υποδομής και Διοικητικής Υποστήριξης στις Βρυξέλλες.
            
         
               4)
            
            
               Απορρίπτει την προσφυγή κατά τα λοιπά.
            
         
               5)
            
            
               Καταδικάζει την Επιτροπή των Ευρωπαϊκών Κοινοτήτων να φέρει, πέραν των δικών της δικαστικών εξόδων, το σύνολο των εξόδων στα οποία υποβλήθηκε η W. Neirinck τόσο ενώπιον του Δικαστηρίου των Ευρωπαϊκών Κοινοτήτων όσο και ενώπιον του Πρωτοδικείου των Ευρωπαϊκών Κοινοτήτων.
            
         
      (1)  ΕΕ C 95 της 28.4.2007.